सचिन ने एक कार्यक्रम में कहा, ‘मैं जब 12 साल का था और मुंबई की अंडर-15 टीम में चुना गया था. मैं काफी उत्सुक था और कुछ पैसे लेकर हम तीन मैच के लिए पुणे गए थे. वहां एकदम बारिश होने लगी. मैं उम्मीद कर रहा था कि बरसात रुक जाए और हम कुछ क्रिकेट खेल पाएं.’ सचिन ने कहा, ‘मेरी जब बल्लेबाजी आई, तो मैं चार रनों पर आउट हो गया था. मैं सिर्फ 12 साल का था और मुश्किल से तेज दौड़ पाता था. मैं काफी निराश था और ड्रेसिंग रूम में लौट कर रोने लगा था. इसके बाद मुझे दोबारा बल्लेबाजी का मौका नहीं मिला.’